El are de toate, haine, mancare si bautura din belsug, si se bucura de cinste si de vaza; nu esti parca decat sluga lui. Ia spune-i, te rog, sa faca el ceea ce faci tu, ca sa ramai tu acasa, si o sa vezi daca-ti este ori nu in adevar frate. ​ Fratele mai mic nu le-a dat nici un raspuns, dar vorbele lor ii sfredeleau inima. ​ S-a dus acasa si-a petrecut noaptea sub acelasi acoperis cu fratele sau. ​ -Cum ai dormit, fratioare, asta-noapte? il intreaba acesta dimineata zilei urmatoare. ​ -N-am putut, frate draga, sa-nchid ochii, ii raspunse. ​ -De ce? ​ ​-Sa vezi un lucru, ii raspunse iar. Sint atatia ani de cand a murit tata, si eu traiesc zi si noapte departe de casa. Acasa viu o data pe an; n-am legatura cu nici un om; nici prieten, nici dusman nu-mi este nimeni. O sa vie timpul sa ma-nsor si eu ca tine si sa-mi intemeiez casa si masa; cum sa port grija de ale mele daca pe nimeni nu cunosc si la cele casnice nu ma pricep! Iaca la ce m-am gandit de n-am putut dormi toata noaptea si am luat in cele din urma hotararea de a te ruga sa mai schimbam raduiala gospodariei, incat timp de cativa ani sa raman eu acasa si sa muncesti tu unde am muncit eu pana acum.